paragraph_text: Pjesma je tipičan primjer šansone, a govori o izgubljenim ljubavima iz mladosti. Pjesma je izvedena deveta po redu, nakon nizozemske pjesme "Voorgoed voorbij" koju je izvodila Corry Brokken, te prije belgijske predstavnice Mony Marc s pjesmom "Le plus beau jour de ma vie". Pjesma "Refrain" je na koncu završila na prvom mjestu, no bodovi i plasman ostalih pjesama nikada nisu objavljeni.